एथलेटिक्स मुकाबलों में आकाश हाऊस रहा चैंपियन
गुरुगोबिंद सिंह आदर्श सीनियर सेकंडरी स्कूल साहनेवाली में तीन दिवसीय वार्षिक एथलेटिक्स मीट करवाई गई। स्कूल के बच्चों को अन्य वर्गों को बांट कर मुकाबले करवाए गए।
मुकाबलों में अव्वल आने वाले बच्चों को सम्मानित किया गया। प्रिंसिपल विन्य कुमारी ने बताया कि हर वर्ष की तरह इस बार भी स्कूल में बच्चों की एथलेटिक्स मीट करवाई गई जिसका उद्घाटन जिला शिक्षा अफसर (सेकंडरी) गुरमीत सिंह ने किया। स्कूल के विद्यार्थियों को अन्य वर्गों में बांट कर मैच करवाए गए जिसमें सभी खिलाडिय़ों को पांच हाउसों में बाटा गया।
इसमें ओवर आल आकाश हाऊस ने पहला, पृथ्वी हाऊस ने दूसरा वायु हाऊस ने तीसरा स्थान हासिल किया। मुख्य मेहमान दिलराज सिंह भूंदड ने विजयी खिलाडिय़ों टीमों को सम्मानित किया। बच्चों द्वारा सभ्याचारक प्रोग्राम भी पेश किया गया। समागम में सरपंच गुरसेवक सिंह साहनेवाली, ब्लाक संमति मैंबर अवतार सिंह, सरबजीत सिंह, गुरजीत सिंह, जगजीत सिंह पंच, बूटा सिंह पंच, अध्यापक संदीप कुमार, गुरदीप सिंह आदि मौजूद थे।
रस्साकसी मुकाबले में पहले स्थान पर रहने वाली टीम मुख्य मेहमान के साथ।
सालाना समागम में विद्यार्थियों को सम्मानित कर रहे मुख्य मेहमान।
गुरु काशी यूनिवर्सिटी के पदक जीतने वाले विद्यार्थी स्टाफ के साथ।
तलवंडी साबो| बठिंडामें करवाए गए लड़के लड़कियों के ताईक्वांडो के मुकाबले में गुरु काशी यूनिवर्सिटी तलवंडी साबो के फिजिकल एजुकेशन के विद्यार्थियों सरबजीत सिंह सुखविंदर सिंह ने सीनियर कैटेगरी में भाग लिया। यूनिवर्सिटी के स्पोर्ट्स डायरेक्टर डॉ. केवल सिंह ने बताया कि इन मुकाबलों के दौरान सरबजीत सिंह ने कांसे सुखविंदर सिंह ने चांदी का पदक हासिल किया। विद्यार्थियों को उप कुलपति डॉ. नछत्तर सिंह ने बधाई दी है। उन्होंने समूह शारीरिक शिक्षा विभाग ताईक्वांडो कोच हरदीप सिंह को जीत के लिए बधाई दी है। इस मौके पर डॉ. रविंदर सूमल, डॉ. रवि कुमार, डॉ. गुरदान आदि थे।
तलवंडी साबो| यूनिवर्सलपब्लिक सीनियर सेकंडरी स्कूल द्वारा स्व. बापू दर्शन सिंह सिद्धू की याद में हंबल शो सालाना इनाम वितरण समारोह करवाया। जिसमें डायरेक्टर यूनिवर्सिटी नई दिल्ली मनप्रीत सिंह मन्ना मुख्य मेहमान के रूप में शामिल हुए। जबकि सेवामुक्त डीएसपी दर्शन पटियाला जगदीप सिंह सचदेवा विशेष मेहमान के रूप में शामिल हुए। स्कूल के यूपीएस बैंड की अगुवाई में चेयरमैन सुखचैन सिंह सिद्धू ने आए मेहमानों का स्वागत किया। समागम की शुरूआत शब्द गायन से हुई। प्रिंसिपल मनजीत कौर ने स्कूल की वार्षिक रिपोर्ट को पेश किया। इसके बाद विद्यार्थियों ने गिद्दा, भांगड़ा, पंजाबी सभ्याचारक कार्यक्रम, लोक गीत, बोलियां, देश भक्ति के गीत, सामाजिक बुराइयां टीवी चैनलों पर दिखाई जाने वाली सभ्याचारक पर कोरियोग्राफी, डांस, सोलो डांस, डंड, जंगल का दृश्य, विभिन्न राज्यों संबंधित नाच, भारतीय फौज का दृश्य, गतकाबाजी आदि को पेश किया। इसके बाद मुख्य मेहमान प्रबंधकों द्वारा विभिन्न क्षेत्रों में अव्वल रहने वाले विद्यार्थियों के साथ स्टाफ को सम्मानित किया। समारोह के अंत में उप प्रिंसिपल किरनपाल कौर बैहणीवाल ने आए मेहमानों का धन्यवाद किया।
रामा मंडी| गुडविलवेलफेयर स्पोर्टस क्लब की तरफ से बंगी रोड पर स्टार प्लस स्कूल में करवाए गए 13वें नॉर्थ जोन ओपन बैडमिंटन टूर्नांमेंट का उद्घाटन शहर के समाजसेवी डा. केके गुप्ता ने किया। क्लब के प्रधान सुरेश कांसल एडवोकेट ने कहा कि क्लब का मुख्य उद्देश्य इलाके के नौजवानों को नशों से दूर करके पंजाब राष्ट्रीय स्तर पर खेल मुकाबलों के लिए तैयार करना है। इसके लिए जल्द ही दानी सज्जनों के सहयोग से शहर में इनडोर स्टेडियम बनाया जाएगा जिससे कि नौजवानों को खेलने के लिए इधर उधर भटकना पड़े। उन्होंने बताया कि टूर्नांमेंट में पंजाब के अलावा दूसरे सूबों से भी 80 टीमों ने भाग लिया। ओपन डबल के मुकाबले में चंडीगढ़ के राष्ट्रीय खिलाड़ी कंवलजीत सिंह बादल और कशिश की जोड़ी ने हिसार सिरसा के स्टेट खिलाड़ी अमित और अमनदीप की जोड़ी को हराया। सिंगल के मुकाबलों में भी उक्त विजेता बादल ने पंजाब के स्टेट खिलाड़ी मनप्रीत फाजिल्का को करारी हार दी। पल्स 40 उम्र के डबल मुकाबलों में सूरज और अंशुमान गांधी अबोहर की जोड़ी ने राजीव ग्रोवर अबोहर को हराया। उन्होंने कहा कि खेल प्रतियोगिता से बच्चों के शारीरिक विकास के साथ साथ मानसिक विकास भी होता है। खेल स्टेडियम बनने से नौजवानों को खेलों में प्रतिभा दिखाने का मौका मिलेगा। विजेता टीमों को इनाम वितरण ग्रे मेटर्स बठिंडा के एमडी राकेश कपूर, डा. केके गुप्ता, विजयपाल पूर्व उप प्रधान नगर कौंसिल, डा. अमित कुमार की तरफ से किए गए।
साहनेवाली स्कूल के बच्चों को सम्मानित कर रहे दिलराज सिंह भूंदड।
नव वर्ष के बनाए कैलेंडर दिखाते सरकारी स्कूल के बच्चे।
मानसा| सरकारी प्राइमरी स्कूल रमदित्तेवाला में नव वर्ष 2016 के संबंधी बच्चों का कैलेंडर बनाने के लिए मुकाबले करवाए गए। यह मुकाबले स्कूल मुखी सतवंत कौर के नेतृत्व में हुए। इस मुकाबले में स्कूल 20 बच्चों ने भाग लिया। पांचवीं कक्षा के इंचार्ज अध्यापक इकबाल सिंह संधू ने कहा कि बच्चों को कैलेंडर बनाने के लिए उत्साहित करने के लिए यह मुकाबले करवाए गए है। इस मुकाबले में पहले, दूसरे तीसरे स्थान पर बलवंत कौर, जोबन दीप कौर सुखविंदर सिंह रहे। स्कूल के समूह स्टाफ द्वारा बच्चों को नव वर्ष की बधाई दी। इस दौरान अव्वल रहने वाले बच्चों को सम्मानित किया गया। इस मौके सुरिंदरपाल कौर, गुरिंदर दीप कौर, सिमरजीत कौर, अध्यापक गुरचरन सिंह, जगदीप सिंह मौजूद थे।
तलवंडी साबो| महाराष्ट्रमें हुई नेशनल खेलों के दौरान रस्साकसी के मुकाबले में पंजाब की लड़के लड़कियों की दोनों टीमों ने पहले स्थान पर रह कर जीत हासिल की है। उक्त टीमों के ओवरआल इंचार्ज हरमंदर सिंह पीटीआई ने बताया कि अवतार सिंह पीटीआई घुमन कलां, गुरबिंदर सिंह डीपी तरनतारन पीटीआई नवदीप कौर मौड़ मंडी खेल अफसरों की देखरेख में पंजाब के लड़के लड़कियों की अंडर 17 की टीमों ने महाराष्ट्र के जिला बुलडाना के शहर मलकापुर में हुई नेशनल खेलों में भाग लिया। रस्साकसी के फाइनल मुकाबले में पंजाब ने महाराष्ट्र की टीम को हराया। जबकि लड़कों की टीम ने दिल्ली को हराया।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva